stanford-oval/wikipedia huggingface dataset:
Bernardo Bellotto
Elämä ja ura

Bellotto polveutui taidemaalariperheestä ja opiskeli setänsä Canaletton alaisuudessa. Vuonna 1744 hän lähti matkalle Firenzeen, Vareseen, Torinoon ja Veronaan, jossa hän loi ensimmäiset itsenäiset kaupunkinäkymänsä. Vuonna 1746 Bellotto otti haltuunsa Englantiin lähteneen setänsä venetsialaisen työpajan, mutta jo vuonna 1747 hänet kutsuttiin Dresdeniin, jossa hän toimi Fredrik August I:n hovimaalarina vuodesta 1748 ja Dresdenin akatemian perspektiivin opettajana 1764–1766, lukuun ottamatta oleskelua Wienissä vuosina 1759–1760 ja Münchenissä 1761. Bellotton viimeinen luova kausi Varsovassa Stanislaus II Poniatowskin hovimaalarina (vuodesta 1770) ajoittuu vuosiin 1766–1780.
Bellotto "pikkutarkoilla" kuvilla on jo historiallisena dokumenttina suuri arvo. Hän huolehti erityisesti oikeasta perspektiivistä käyttämällä camera obscura -menetelmää. Setänsä teoksiin verrattuna Bellotton teoksissa on voimakkaampia varjoja ja ne ovat sävyiltään ja väreiltään tummempia. Hän maalasi Dresdenin (17), Pirnan (14) ja Königsteinin (3) vedutoja kolmessa sarjassa ja niistä etsauksia. Wienissä hän teki 17 vedutaa, Münchenissä 3 ja Varsovassa 26. Lisäksi hän teki lukuisia italialaisia näkymiä, kuvitteellisia kaupunkinäkymiä ja kaksi muotokuvaa.
Bellotton tarkkoja ja yksityiskohtaisia näkymiä Puolan pääkaupungista käytettiin toisen maailmansodan jälkeen kaupungin historiallisten osien restaurointiin.
Teoksia

Dresden Elben oikealta rannalta katsottuna
Varsova kuninkaanlinnan terassilta katsottuna
Wien, katsottuna Belvedereeltä
Aiheesta muualla

Kuvia tai muita tiedostoja aiheesta Bernardo Bellotto Wikimedia Commonsissa
Auguste de Marmont

Auguste de Marmont, Jean-Baptiste Paulin Guérinin maalaama muotokuva vuodelta 1834.
Auguste-Frédéric-Louis Viesse de Marmont, Ragusen herttua (20. heinäkuuta 1774 Châtillon-sur-Seine – 2. maaliskuuta 1852 Venetsia) oli ranskalainen sotilas ja Ranskan marsalkka, joka toimi komentajana Ranskan vallankumoussodissa sekä Napoleonin sodissa. Marmont oli Napoleon Bonaparten läheinen luotettu, kunnes hän vaihtoi puolta vuonna 1814.
Elämä > Vallankumoussotien aika

Marmont liittyi vapaaehtoisena Ranskan armeijaan vuonna 1790 ja valmistui upseeriksi Châlonsin tykistökoulusta vuonna 1792. Ensimmäisen vallankumoussodan puhjettua hänet lähetettiin Alppien armeijaan. Hän tapasi Bonaparten ensi kerran vuoden 1793 Toulonin piirityksen aikana, jolloin hänet myös ylennettiin kapteeniksi. Seuraavat pari vuotta Marmont palveli Reinin-armeijassa. Kun hänet vuonna 1796 lähetettiin Italiaan, komentajana siellä toiminut Bonaparte nimitti hänet adjutantikseen. Marmont osallistui Bonaparten rinnalla tämän tärkeimpiin taisteluihin ja yleni Italian sotaretken aikana prikaatinkomentajaksi. Vuoden 1798 Egyptin-sotaretkellä Marmont ylennettiin nuoresta iästään huolimatta prikaatikenraaliksi jo menomatkalla Egyptiin. Hän osallistui muun muassa Pyramidien taisteluun ja Bonaparte jätti hänet useaksi kuukaudeksi johtamaan miehitysjoukkoja Aleksandriassa hyökätessään itse Syyriaan. Marmont palasi Ranskaan Bonaparten mukana 1799 ja osallistui brumairen vallankaappaukseen.
Elämä > Myöhemmät vaiheet

Kuningas Ludvig XVIII palkitsi Marmontin päärinarvolla. Vuoden 1815 satapäiväisen keisarikunnan aikana Marmont pakeni kuninkaan mukana Ghentiin, Napoleon vuorostaan peruutti hänen marsalkanarvonsa. Marmont osallistui sotaoikeuteen, joka tuomitsi marsalkka Michel Neyn kuolemaan. Sen jälkeen hän palveli uskollisesti Bourboneita. Marmont valittiin vuonna 1816 Ranskan tiedeakatemian jäseneksi. Hän oli vuosina 1821–1830 divisioonankomentajana Pariisissa ja edusti Ranskaa Venäjän keisari Nikolai I:n kruunajaisissa 1826. Vuoden 1830 heinäkuun vallankumouksen aikana Marmont tuki kuningas Kaarle X:tä, mutta menetti pian Pariisin vallankumouksellisille, jolloin kruununprinssi Ludvig otti komennon häneltä. Lopulta Marmont joutui pakenemaan Kaarle X:n perheen mukana Englantiin. Hän asui loppuikänsä maanpaossa ja matkusteli eri puolilla Eurooppaa. Hänen yhdeksänosaiset muistelmansa julkaistiin postuumisti vuosina 1856–1857.
Marmontin nimi on kaiverrettu Pariisin Riemukaareen.
Aiheesta muualla

Kuvia tai muita tiedostoja aiheesta Auguste de Marmont Wikimedia Commonsissa
Benjamin (sarjakuvasankari)

Benjamin on sarjakuvantekijä Peyon luoma yliluonnollisen voimakas pikkupoikasankari.
Benjamin (ransk. Benoît Brisefer) esiintyi ensi kerran Spirou-lehdessä joulukuussa 1960. Tekemiseen osallistuivat myös Peyon studion muut työntekijät. Peyo lopetti sarjan parissa työskentelyn vuonna 1978, kun Strumffit-sarjakuvan suosio vei hänen aikansa. Peyon kuoleman jälkeen sarjaa jatkoivat hänen poikansa Thierry Culliford ja piirtäjä Pascal Garray.
Benjaminin hahmo

Benjamin on erittäin supervahva mutta ei aina osaa arvioida ja hallita voimiaan. Supervoimat katoavat aina kun Benjamin saa nuhan, mikä tapahtuu usein silloin, kun hän yrittää todistaa voimiaan muille kuin rikollisille. Benjamin on käytökseltään äärimmäisen kohtelias, huomaavainen ja viaton. Benjaminin sanat menevät usein sekaisin esimerkiksi hänen yrittäessään kertoa rikoksista poliisille.
Benjaminia suomeksi

Benjaminin seikkailuista ilmestyi Ruudussa viisi vuosina 1973–1976 ja Non Stopissa yksi vuonna 1976. Näistä kolme François Walthéryn piirtämää on ilmestynyt Otavan vuonna 2017 julkaisemassa kokoelmassa.
Bernardo Cavallino

Bernardo Cavallino (1616–1656) oli italialainen barokkikauden taidemaalari. Häntä pidetään yhtenä omaperäisimmistä taidemaalareista Napolissa 1600-luvun alkupuoliskolla.
Elämäkerta

Bernardo Cavallino syntyi Napolissa. Vaikka hänen maalauksensa ovat joitain hämmästyttävän ilmeikkäitä teoksia, jotka ovat syntyneet hänen aikansa napolilaisilta taiteilijoilta, taidemaalarin taustasta tai koulutuksesta ei tiedetä kovinkaan paljon. Hän työskenteli yksityisten jälleenmyyjien ja keräilijöiden kautta, joiden tietoja ei ole helposti saatavilla. Lisäksi Cavallino harvoin signeerasi omia teoksiaan, ja kahdeksastakymmenestä teoksesta alle kymmenen on signeerattu.
Bernardo Cavallino oli Massimo Stanzionen oppipoikana, ja myöhemmin Cavallino ystävystyi taidemaalari Andrea Vaccaron kanssa. Cavallinont tiedetään työskennelleen napolilaisissa piireissä, joihin Stanzione ja mm. Antonio de Bellis, Artemisia Gentileschi, Francesco Francanzano, Agostino Beltrano ja Francesco Guarino ovat myös kuuluneet.
Immaculate Conception (1640), 69 cm x 45 cm, Musée des Beaux-Arts, Caen
Immaculate Conception (1650), Brera-galleria, Milano
Saint Cecilian ekstaasi, sarjakuva, Museo di Capodimonte, Napoli
Saint Cecilian ekstaasi, lopputyö, Palazzo Vecchio, Firenze
Ester ja Ahasuerus, Uffizi-galleria, Firenze
Magien palvonta
Gaius Mucius Scaevola kohtaamassa kuningas Porsennaa
Pyhä Johannes Kastaja
Clavicord-soitin
Hercules ja Omphale
Paimenien palvonta
Pyhän Dominicin visio
Lot ja hänen tyttärensä
Virgin Annunciate (noin 1645-50), 85.5 cm x 70,0 cm, Victorian kansallisgalleria, Melbourne, Australia
Nainen, joka pelaa Clavichordia
Kirjallisuutta

De Dominici: Vite dei Pittori, Scultori, ed Architetti Napolitani, Volume III.  Stamperia del Ricciardi, Naples; Digitized by Googlebooks from Oxford University copy on February 1, 2007, 1742.  5.  Teoksen verkkoversio.
Seicenton maalauksesta Napolissa: Jotkut havainnot Bernardo Cavallinosta, Artemisia Gentileschistä ym., Józef Grabskista. (1985) Artibus et Historiae. s. 23-63
Aiheesta muualla

Orazio ja Artemisia Gentileschi, täysin digitalisoitu näyttelyluettelo Metropolitan Museum of Art Libraries -museosta, joka sisältää materiaalia Bernardo Cavallinosta (katso hakemisto)
Bjurbäckin piiri

| Bjurbäckin piiri |
| --- | --- |
 Bjurbäckin kirkko
 fiBjurbäckin piiri 
 57°51′40″N, 13°47′38″E 
Valtio:   Ruotsi
Maakunta:  Länsi-Götanmaa
Lääni:  Jönköpingin lääni
Kunta:  Mullsjön kunta
Piirikoodi:  107132
Väestö
Väkiluku (2022):  304 
Bjurbäckin piiri (ruots. Bjurbäcks distrikt) sijaitsee Mullsjön kunnassa Ruotsissa. Sen väkiluku on 304  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Mullsjön kunnan piirit
Bjervamoen

| Bjervamoen |
| --- | --- |
 Lunden sulku Telemarkin kanavassa
 Bjervamoen
 Koordinaatit: 59°17′28″N, 9°6′30″E 
Valtio:  Norja
Lääni:  Telemark
Kunta:  Nome
Pinta-ala:  
 – Maa:  1,6 km²
Väkiluku (2023):  1 524
 – Väestötiheys:  952,5 as./km²
Infobox OKVirheellinen NIMI-arvo: 
Bjervamoen (tunnetaan myös nimellä Lunde) on taajama Nomen kunnassa Telemarkin läänissä Norjassa. Taajaman pinta-ala on 1,6 neliökilometriä ja asukasluku 1 524 vuonna 2023.
Aiheesta muualla

Kuvia tai muita tiedostoja aiheesta Bjervamoen Wikimedia Commonsissa
Ariana Granden diskografia

| 0 | 1 | 2 |
| --- | --- | --- |
 Ariana Grande The Honeymoon Tourilla.
Julkaisut
| ↙Studioalbumit | 7 |  |
| ↙Livealbumit | 1 |  |
| ↙Kokoelmat | 2 |  |
| ↙EP:t | 2 |  |
| ↙Singlet | 56 |  |
| ↙Musiikkivideot | 57 |  |
Yhdysvaltalainen laulaja-lauluntekijä Ariana Grande on julkaissut seitsemän studioalbumia, yhden livealbumin, kaksi EP-levyä ja 56 singleä.
Albumit > Studioalbumit

| Nimi | Albumin tiedot | Listasijoitukset> US  | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> ITA  | Listasijoitukset> NOR  | Listasijoitukset> SWI  | Listasijoitukset> UK  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Yours Truly |  Julkaistu: 30. elokuuta 2013  Levy-yhtiö: Republic Records | 1 | 6 | 2 | — | 183 | — | 33 | 57 | 7 |  |  |  |  |  |  |  |  |  |
| My Everything |  Julkaistu: 22. elokuuta 2014  Levy-yhtiö: Republic Records | 1 | 1 | 1 | 8 | 18 | 4 | 1 | 2 | 3 |  |  |  |  |  |  |  |  |  |
| Dangerous Woman |  Julkaistu: 20. toukokuuta 2016  Levy-yhtiö: Republic Records | 2 | 1 | 2 | 6 | 8 | 1 | 1 | 3 | 1 |  |  |  |  |  |  |  |  |  |
| Sweetener |  Julkaistu: 17. elokuuta 2018  Levy-yhtiö: Republic Records | 1 | 1 | 1 | 1 | 2 | 1 | 1 | 1 | 1 |  |  |  |  |  |  |  |  |  |
| Thank U, Next |  Julkaistu: 8. helmikuuta 2019  Levy-yhtiö: Republic Records | 1 | 1 | 1 | 2 | 3 | 2 | 1 | 2 | 1 |  |  |  |  |  |  |  |  |  |
| Positions |  Julkaistu: 30. lokakuuta 2020  Levy-yhtiö: Republic Records | 1 | 2 | 1 | 4 | 8 | 8 | 1 | 4 | 1 |  |  |  |  |  |  |  |  |  |
| Eternal Sunshine |  Julkaistu: 8. maaliskuuta 2024  Levy-yhtiö: Republic Records | 1 | 1 | 1 | 8 | 2 | 4 | 1 | 2 | 1 |  |  |  |  |  |  |  |  |  |
"—" tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Albumit > Livealbumit

| Nimi | Albumin tiedot | Listasijoitukset> US  | Listasijoitukset> AUS  | Listasijoitukset> FRA  | Listasijoitukset> NL  | Listasijoitukset> SWI  |
| --- | --- | --- | --- | --- | --- | --- |
| K Bye for Now (SWT Live) |  Julkaistu: 23. joulukuuta 2019  Levy-yhtiö: Republic Records | 79 | 89 | 112 | 57 | 93 |
Albumit > Kokoelmat

| Nimi | Albumin tiedot | Listasijoitukset> JPN  |
| --- | --- | --- |
| The Remix |  Julkaistu: 25. toukokuuta 2015  Levy-yhtiö: Universal Music Japan | 32 |
| The Best |  Julkaistu: 27. syyskuuta 2017  Levy-yhtiö: Universal Music Japan | 2 |
Albumit > Uudelleenjulkaisut

| Nimi | Albumin tiedot | Listasijoitukset> NZ  |
| --- | --- | --- |
| Yours Truly (Tenth Anniversary Edition) |  Julkaistu: 25. elokuuta 2023  Levy-yhtiö: Republic Records | 24 |
EP:t

| Nimi | Albumin tiedot | Listasijoitukset> US  | Listasijoitukset> AUS  | Listasijoitukset> CAN  | Listasijoitukset> ITA  | Listasijoitukset> JPN  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Christmas Kisses |  Julkaistu: 13. joulukuuta 2013  Levy-yhtiö: Republic Records | — | — | — | — | 25 |  |  |  |  |  |  |  |  |  |  |  |  |  |
| Christmas & Chill |  Julkaistu: 18. joulukuuta 2015  Levy-yhtiö: Republic Records | 34 | 49 | 43 | 36 | 47 |  |  |  |  |  |  |  |  |  |  |  |  |  |
"—" tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Singlet > Vierailevana artistina

| Nimi | Vuosi | Listasijoitukset> US  | Listasijoitukset> AUS  | Listasijoitukset> CAN  | Listasijoitukset> ITA  | Listasijoitukset> NL  | Listasijoitukset> NZ  | Listasijoitukset> UK  | Albumilta |
| --- | --- | --- | --- | --- | --- | --- | --- | --- | --- |
| "Popular Song" (Mika feat. Ariana Grande) | 2012 | 87 | 71 | — | — | 92 | — | 183 | The Origin of Love & Yours Truly |
| "Adore" (Cashmere Cat feat. Ariana Grande) | 2015 | 93 | — | — | — | — | — | — | 9 |
| "Boys Like You" (Who Is Fancy feat. Meghan Trainor & Ariana Grande) | 2015 | — | — | — | — | 89 | 26 | — |  |
| "Over and Over Again" (Nathan Sykes feat. Ariana Grande) | 2016 | — | — | — | — | — | — | — | Unfinished Business |
| "My Favorite Part" (Mac Miller feat. Ariana Grande) | 2016 | — | — | — | — | — | — | — | The Divine Feminine |
| "Faith" (Stevie Wonder feat. Ariana Grande) | 2016 | — | — | — | 51 | — | — | — | Sing |
| "Heatstroke" (Calvin Harris feat. Young Thug, Pharrell Williams & Ariana Grande) | 2017 | 96 | 23 | 53 | 71 | — | — | 25 | Funk Wav Bounces Vol. 1 |
| "Quit" (Cashmere Cat feat. Ariana Grande) | 2017 | — | 56 | 100 | — | 81 | — | — | 9 |
| "Dance to This" (Troye Sivan feat. Ariana Grande) | 2018 | — | 39 | 85 | — | 52 | — | 64 | Bloom |
| "Bed" (Nicki Minaj feat. Ariana Grande) | 2018 | 42 | 17 | 30 | 91 | 64 | 25 | 20 | Queen |
| "Rule the World" (2 Chainz feat. Ariana Grande) | 2019 | 94 | — | 93 | — | — | — | — | Rap or Go to the League |
| "Good as Hell" (Remix) (Lizzo feat. Ariana Grande) | 2019 | — | — | — | — | 50 | 10 | — | Cuz I Love You |
| "Time" (Childish Gambino feat. Ariana Grande) | 2020 | — | — | — | — | — | — | — | 3.15.20 |
| "Met Him Last Night" (Demi Lovato feat. Ariana Grande) | 2021 | 61 | 52 | 48 | — | — | — | 44 | Dancing with the Devil... the Art of Starting Over |
Singlet > Promootiosinglet

| Nimi | Vuosi | Listasijoitukset> US  | Listasijoitukset> AUS  | Listasijoitukset> CAN  | Listasijoitukset> NL  | Listasijoitukset> NZ  | Listasijoitukset> UK  | Albumilta |
| --- | --- | --- | --- | --- | --- | --- | --- | --- |
| "L.A. Boyz" (Victorious-näyttelijät feat. Victoria Justice & Ariana Grande) | 2012 | — | — | — | — | — | — | Victorious 3.0 |
| "Almost Is Never Enough" (Nathan Sykes feat. Ariana Grande) | 2013 | 82 | — | — | — | — | 49 | The Mortal Instruments: City of Bones & Yours Truly |
| "Best Mistake" (feat. Big Sean) | 2014 | 49 | 45 | 39 | 67 | 29 | 154 | My Everything |
| "Brand New You" (feat. Brynn Williams & Caitlin Gann) | 2014 | — | — | — | — | — | — |  |
| "Be Alright" | 2016 | 43 | 52 | 39 | 89 | — | 65 | Dangerous Woman |
| "Let Me Love You" (feat. Lil Wayne) | 2016 | 99 | 88 | 73 | — | — | 180 | Dangerous Woman |
| "Jason's Song (Gave It Away)" | 2016 | — | — | — | — | — | — | Dangerous Woman |
| "Somewhere Over the Rainbow" | 2017 | — | — | — | — | — | 60 |  |
| "The Light Is Coming" (feat. Nicki Minaj) | 2018 | 89 | 60 | 63 | 81 | — | 57 | Sweetener |
| "Imagine" | 2018 | 21 | 15 | 17 | 32 | 16 | 8 | Thank U, Next |
| "Monopoly" (Victoria Monétin kanssa) | 2019 | 69 | 21 | 38 | 76 | 19 | 23 | Thank U, Next |
| "Just Look Up" (Kid Cudin kanssa) | 2021 | — | — | — | — | — | — | Don’t Look Up |
Bjurbölen meteoriitti

Bjurbölen meteoriitti putosi Bjurbölevikeniin Bjurbölen kylässä Porvoossa 12. maaliskuuta 1899. Meteoriitin tyyppi on L/LL4-kondriitti ja siitä kerättiin talteen palasia yhteensä 328 kiloa. Se on Suomesta tähän asti löydetyistä meteoriiteista suurin.
Meteoriittiluetteloissa mainitut Bjurbölen meteoriitin koordinaatit (60°24' N, 25°48' E) eivät täsmää löytöpaikan kanssa, todellinen putoamispaikka on 8,5 kilometriä koordinaateista lounaaseen.
Meteoriittia säilytettiin pitkät ajat Mineraalikabinetissa Arppeanum-rakennuksessa lähellä Helsingin tuomiokirkkoa. Kun Helsingin yliopisto vuonna 2014 luopui kyseisestä rakennuksesta, meteoriitti siirrettiin marraskuun 25. päivän vastaisena yönä pehmustetussa laatikossa raitiovaunulla Kumpulan kartanon päära­kennukseen, jonne muutkin Luonno­tieteellisen keskus­museon geologiset kokoelmat sijoitetaan.
Kipsikopio meteoriitista oli näytteillä Pariisin maailman­näyttelyssä 1900, jossa se muodostui Suomen paviljongin vetonaulaksi.
Aiheesta muualla

Bjurbölen meteoriitti, Tietosanakirja, palsta 1072, Tietosanakirja-Osakeyhtiö 1909
Meteoori. Suomalainen Wirallinen Lehti, 15.3.1899, nro 62, s. 1.  Kansalliskirjasto. Viitattu 26.6.2014.
Meteoori. Itä-Suomen Sanomat, 16.3.1899, nro 32, s. 2.  Kansalliskirjasto. Viitattu 26.= 6.2014.
Meteoori. Päivälehti, 22.3.1899, nro 77, s. 2.  Kansalliskirjasto. Viitattu 26.6.2014.
Bjurbölen meteoria 5 miestä viikon päivät koittanut saada selville. Päivälehti, 29.3.1899, nro 83, s. 2.  Kansalliskirjasto. Viitattu 26.6.2014.
Bjurbölen meteoorista on saatu pienekkäjä palasia ihmisten ilmoille. Päivälehti, 26.4.1899, nro 109, s. 3.  Kansalliskirjasto. Viitattu 26.6.2014.
Bjurbölen meteoori saatu talteen. Päivälehti, 14.5.1899, nro 125A, s. 3.  Kansalliskirjasto. Viitattu 26.6.2014.
Vuodentulo ja meteoorit (ote Kirje Helsingistä). Päivälehti, 14.5.1899, nro 125A, s. 4.  Kansalliskirjasto. Viitattu 26.6.2014.
Bjurbölen meteori. Päivälehti, 20.7.1899, nro 183, s. 2.  Kansalliskirjasto. Viitattu 26.6.2014.
Bjurbölen meteoori. Päivälehti, 21.7.1899, nro 184, s. 2.  Kansalliskirjasto. Viitattu 26.6.2014.
Bjurbölen meteoori. Päivälehti, 15.12.1899, nro 240, s. 2.  Kansalliskirjasto. Viitattu 26.6.2014.
Bacardi Superior

Bacardi Superior -pullo.
Bacardi Superior on Bacardin valmistama vaalea rommi. Siinä on alkoholia Yhdysvalloissa 40 ja Euroopassa 37,5 tilavuusprosenttia.[lähde? ]
Bacardi Superioria voidaan käyttää useiden drinkkien, kuten Cuba Libren tai Piña Coladan, osana.
Aiheesta muualla

Viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Citroën World Rally Team

|  Citroën |
| --- | --- |
Koko nimi:  Citroën Total World Rally Team
Päämaja:   Versailles, Ranska
Lopetettu:  marraskuu 2019
Tallipäällikkö:   Pierre Budar
Kilpakuljettajat:   Sébastien Ogier  Esapekka Lappi
Runko:  C3 WRC
Moottori:  Citroën
Renkaat:  M Michelin
Ensimmäinen kilpailu:  Katalonian ralli 2001
Viimeinen kilpailu:  Katalonian ralli 2019
Tuloksia
Valmistajien maailmanmestaruuksia:  8 (2003, 2004, 2005, 2008, 2009, 2010, 2011, 2012)
Kuljettajien maailmanmestaruuksia:  8 (2004, 2005, 2007, 2008, 2009, 2010, 2011, 2012)
Voittoja:  102
Sijoitus kaudella 2019:  3. (284 p.)
Sébastien Loebin Citroën C4 WRC Katalonian rallissa 2008.
Citroën Total World Rally Team on Citroënin tehdastalli, joka kilpaili Rallin MM-sarjassa vuosina 2001–2019. Sébastien Loeb on voittanut kahdeksan kuljettajien maailmanmestaruutta vuosina 2004–2005, 2007–2012 ja kahdeksan valmistajien mestaruutta vuosina 2003–2005, 2008–2012. [lähde? ] Talli vetäytyi sarjasta kauden 2019 päätteeksi. Talli sanoi vetäytymisen syyksi Ogier lähdön tallista ja että seuraavalle kaudelle ei ollut vapaana ensiluokkaista kuljettajaa. PSA Motorsport kertoi aiemmin, että se ei aio osallistua sarjan siirtymiseen hybridiautoihin ja se on jo sitoutunut Peugeotin paluuseen FIA World Endurance Championship -sarjaan ja DS-merkin ohjelmaan Formula E -sarjassa. Citroën on vetäytynyt rallin MM-sarjasta vuonna 1986 kesken kauden. Talli jätti väliin rallin MM-sarjan vuodet 2006 ja 2016 auton kehittämistä varten.
Kausi 2013

Kaudella 2013 Citroen Abu Dhabi WRT:n kuljettajat olivat jo vuodesta 2001 tallissa ajanut yhdeksänkertainen rallin maailmanmestari Sebastien Loeb, kaudella 2012 Fordilta siirtynyt Mikko Hirvonen ja Miniltä takaisin Citroenille paluun tehnyt viimeksi tallissa kaudella 2010 ajanut Dani Sordo ja kausilla 2010-2012 Fordilla ajanut Khalid Al Qassimi. Muita kuljettajia olivat Kris Meeke ja Chris Atkinson, jotka korvasivat kauden aikana Sordoa, Al Qassimia ja Loebia.
Henkilökunta

Jean-Claude Vaucard (2001–2005)
Guy Fréquelin (2001–2007)
Olivier Quesnel (2008–2011)
Yves Matton (2012–2017)
Pierre Budar (2018–)
Aiheesta muualla

Kuvia tai muita tiedostoja aiheesta Citroën World Rally Team Wikimedia Commonsissa
Juwra.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën World Rally Team
Käännös suomeksi
Bacardi Cocktail

Bacardi Cocktail
Bacardi Cocktail (myös Pink Daiquiri) on rommipohjainen makeahko drinkki. Se valmistetaan ravistamalla ja tarjoillaan cocktaillasissa koristeltuna kirsikalla.
Aineosat

1 cl grenadiinisiirappia
3 cl sitruunamehua
4 cl vaaleaa rommia (Bacardi Superior)
Billy Mays

| Billy Mays |
| --- | --- |
 Mays vuonna 2009
Henkilötiedot
Syntynyt: 20. heinäkuuta 1958  McKees Rocks, Pennsylvania, Yhdysvallat
Kuollut: 28. kesäkuuta 2009  Tampa, Florida, Yhdysvallat
Ammatti:  Mainoskasvo
William ”Billy” Darrell Mays Jr. (20. heinäkuuta 1958 – 28. kesäkuuta 2009) oli yhdysvaltalainen mainoskasvo. Hänen mainostamiaan tuotteita olivat muun muassa pesuaine OxiClean, puukiillote Orange Glo ja erityisimukykyinen pyyhe Zorbeez.
Elämä ja ura

Mays syntyi McKees Rocksissa, Pennsylvaniassa ja varttui Pittsburghissa, Pennsylvaniassa. Hän työskenteli isänsä ongelmajäteyhtiössä ennen kuin muutti Atlantic Cityyn, New Jerseyyn vuonna 1983. Atlantic Cityssä hän alkoi myydä kadulla erilaisia tuotteita ohikulkijoille ja alkoi kierrellä ympäri Yhdysvaltoja erilaisissa markkinatapahtumissa. Vuonna 1993 hän tapasi Orange Glo Internationalin pääjohtajan Max Appelin, joka palkkasi Maysin mainostamaan yhtiön valmistamia pesuaineita Home Shopping Network -kanavalla.
Maysin mainospalveluista tuli suosittuja ja usea yhtiö palkkasi hänet mainostamaan tuotteitaan. Hän perusti oman yhtiönsä Mays Promotions Inc.:in ja toimi sen pääjohtajana.
15. huhtikuuta 2009 Discovery Channel alkoi esittää dokumenttisarjaa Myyntitykit (Pitchmen), jossa Mays ja toinen televisiomyyjä Anthony Sullivan etsivät uusia tuotteita myytäviksi ja tutustuivat näiden keksijöihin. Sarjaa ehdittiin tehdä yksi tuotantokausi ennen Maysin kuolemaa kesäkuussa 2009.
Kuolema

Mays kuoli nukkuessaan 28. kesäkuuta 2009 Tampassa, Floridassa. Ruuminavauksessa hänen todettiin kuolleen sydänsairaudesta johtuneeseen sydänkohtaukseen. Myöhempi lääkärintarkastus totesi muun muassa kokaiinin olleen pieni osatekijä Maysin kuolemaan. Maysin muistoksi vietetään vuosittain 28. kesäkuuta Caps lock -päivää.
Aiheesta muualla

Billy Mays Internet Movie Databasessa. (englanniksi)
Bacardi 151

Bacardi 151 -pullo
Bacardi 151 on Bacardin rommi, jota monissa maissa ei ole saatavilla korkean (75,5 t-%) alkoholipitoisuutensa johdosta. Juomaa voidaan käyttää useiden drinkkien osana. Bacardi 151:n kaltaisia korkean alkoholiasteen rommeja ei ole tarkoitettu juotaviksi sellaisenaan. Tällaisia rommeja voidaan käyttää esimerkiksi ruoan liekityksessä. Juoman valmistus lopetettiin vuonna 2016.
Aiheesta muualla

Bacardin viralliset sivut (englanniksi)
Baccalaureus

Ranskalainen ylioppilastutkintotodistus vuodelta 1964.
Baccalaureus (latinaa, ransk. baccalauréat, romaniaksi bacalaureat) on useissa ranskan- ja romaniankielisissä maissa järjestettävä ylioppilastutkinto, joka on käytössä ainakin Algeriassa, Kamerunissa, Marokossa, Moldovassa, Ranskassa, Romaniassa, Senegalissa ja Tunisiassa. Espanjassa vastaava tutkinto tunnetaan nimellä bachillerato.
Tutkintoa ei tule sekoittaa Belgiassa ja Kanadassa käytettyyn nimitykseen baccalauréat, jolla tarkoitetaan alempaa korkeakoulututkintoa. Venäjällä käytössä oleva vastaava nimitys on бакалавр (bakalavr; vrt. esim. kandidaatin tutkielma = бакалаврская работа, bakalavrskaja rabota).